
Kritériá na vydanie Osvedčenia
s právom používať pečiatku subjektu evidovaného
 v Združení slovenských laboratórií a skúšobní

1. O právo používať pečiatku subjektu evidovaného v ZSLS (ďalej iba Združenie), môže požiadať každý riadny člen združenia.
2. Osvedčenie o oprávnení používať pečiatku subjektu evidovaného v Združení udeľuje Predstavenstvo Združenia na základe písomnej žiadosti subjektu a po splnení stanovených kritérií.

3. Žiadosť na vydanie Osvedčenia musí obsahovať najmä tieto údaje:
· názov organizácie právneho subjektu
· názov skúšobne / laboratória
· adresa, IČO, kontakt
· meno zodpovedného vedúceho skúšobne / laboratória
· prehľad skúšobných činností
· počet zamestnancov skúšobne / laboratória
· čestné vyhlásenie o odbornej a technickej spôsobilosti na výkon činnosti skúšobne, laboratória
· osvedčenie o akreditácii, ak je subjekt akreditovaný.

4. Subjekt na vydanie Osvedčenia musí spĺňať tieto kritéria:
· byť členov Združenia
· dodržiavať Stanovy Združenia
· zaplatiť členský príspevok na príslušný kalendárny rok.

5. Na vydanie Osvedčenia sa zároveň požaduje, aby subjekt mal vypracované metodiky a postupy skúšok a analýz a zavedený systém manažérstva kvality v procese neustáleho zlepšovania.

6. Po splnení stanovených kritérií subjektom, Predstavenstvo Združenia žiadosť na vydanie osvedčenia schváli a pridelí subjektu registračné číslo. Platnosť Osvedčenia je vydávaná na dva roky. Po overení odbornej spôsobilosti Predstavenstvom Združenia, môže byť v prípade vyhovujúcich výsledkov previerky platnosť predĺžená na ďalšie obdobie. Previerky sú uskutočňované bez ohlásenia a ak previerka zistí závažné nedostatky odbornej a technickej spôsobilosti, ktoré sú v rozpore s obsahom čestného vyhlásenia, Predstavenstvo Združenia zruší platnosť osvedčenia okamžite.


7. Subjekt	je  oprávnený  používať  pečiatku  po  prevzatí  Osvedčenia  a po  pridelení registračného čísla.

8. Za odbornú a technickú spôsobilosť subjektu, ktorému bolo udelené právo používať pečiatku Združenia, zodpovedá v plnom rozsahu príslušný subjekt.

9. Subjekt je povinný poslať odtlačok svojej pečiatky Združeniu na evidenciu.

10. Právo používať pečiatku subjektu evidovaného v Združení nenahrádza akreditáciu subjektu podľa požiadaviek normy ISO/IEC 17025.


11. Rozmery pečiatky a text medzikružia sú záväzné: vonkajší priemer medzikružia	35 mm
vnútorný priemer medzikružia	26 mm
priemer kružnice okolo čísla	7 mm

[image: ]Vzor záväznej časti pečiatky:
Vnútornú časť si subjekt vyplní individuálne.



Schválené na zasadnutí Predstavenstva Združenia dňa ........









           Ing. Juraj Sloboda
             Prezident ZSLS

